NGC 2023
De Reflexiouns- an Emissiounsniwwel NGC 2023 läit am Stärebild Orion. Den Niwwel ass ronn 1.500 Liichtjoer vun eis ewech an huet eng Gréisst vu 4 Liichtjoer.

Vun der Äerd aus gesinn ass et eng vun den hellste Quelle mat ugereegtem molekulare Waasserstoff a wéinst senger Gréisst a well en net wäit ewech ass och dee mat der gréisster visueller Ausdeenung. Den Niwwel gëtt vun engem B-Stär (HD 37903), dem hellste Member vum jonke Stärekoup zum Liichten ugereegt. Den Niwwel selwer ass en Deel vun der vill méi grousser Molekülwollek Barnard 33 respektiv Lynds 1630, déi och de Päerdskappniwwel bilt deen an där Géigend läit.

Kuckt och

Um Spaweck 
  NASA/IPAC Extragalactic Database
  SIMBAD Astronomical Database

NGC-Objete vun 2001 bis 2500
Reflexiounsniwwelen am NGC-Katalog
Stärebild Orion
Emissiounsniwwelen am NGC-Katalog
Entdeckunge vum Wilhelm Herschel
Astronomesch Objeten déi 1785 entdeckt goufen